En 1993 se celebra en Valencia o 78 Congreso Universal d'Esperanto. A Cheneralidat Valenciana y o Grupo Esperantista de Valencia publican de conchunto, con motivo d'o congreso, una antolochía bilingüe en catalán y esperanto d'a obra d'Ausiàs March: Amkantoj/Cants d'amor. O profesor Reinhard Selten (Alemanya) recibe en 1994 o Premio Nobel d'Economia. Ye, dimpués d'Alfred Fried (1911) y Daniel Bovet (1957), o tercer esperantofono que reculle ista distinción. En a bastida d'o LXXXI Congreso Internacional d'Esperanto, celebrato en Praga en 1996, se subscribe o "Manifiesto d'o movimiento a favor d'a Luenga Internacional Esperanto", mas conoixito como Manifiesto de Praga. En 1998 William Auld ye nominato a o Premio Nobel de Literatura por a suya obra en esperanto.